Babelscape/SREDFM huggingface dataset:
Avengers vs. X-Men

Το Avengers vs. X-Men (Εκδικητές εναντίον X-Men, γνωστό και ως AvX και AvsX) είναι σειρά του 2012 που παρουσιάστηκε στα βιβλία κόμικ που κυκλοφόρησε η Marvel Comics. Η εκδήλωση, που αποτελείται από μια περιορισμένη σειρά περιοδικών και πολλά αφιερωμένα βιβλία, περιλαμβάνει την επιστροφή της Δύναμης Φοίνιξ και τον επακόλουθο πόλεμο μεταξύ των Εκδικητών και των X-Men. Δημοσιεύτηκε για πρώτη φορά τον Απρίλιο του 2012 και παρουσιάζει μια ιστορία από τους Τζέισον Άαρον, Μπράιαν Μάικλ Μπέντις, Εντ Μπρούμπακερ, Τζόναθαν Χίκμαν και Ματ Φράκσιον και μια περιστρεφόμενη ομάδα καλλιτεχνών όπως οι Τζον Ρομίτα ο Nεότερος, Ολιβιέ Κοϊπέλ και Άνταμ Κούμπερτ. Εκδόθηκε σε 12 τεύχη, δύο φορές τον μήνα.

Παρά τις μικτές αναθεωρήσεις από τους κριτικούς, το Avengers vs. X-Men ήταν μια εμπορική επιτυχία που ξεπέρασε τα τσαρτς πωλήσεων κόμικς από τον Απρίλιο έως τον Οκτώβριο του 2012. Οι επιπτώσεις της ιστορίας είχαν σαν αποτέλεσμα τα νέα status quo του Σύμπαντος της Marvel που παρουσιάστηκαν στην εταιρική πρωτοβουλία επανεκκίνησης Marvel NOW!.
Σουφιάν Αμπαμπρί

Ο Σουφιάν Αμπαμπρί (γαλλικά: "Soufiane Ababri"), γεννημένος το 1985 στο Ραμπάτ, είναι Μαροκινός καλλιτέχνης ο οποίος ζει και εργάζεται μεταξύ του Παρισιού και της Ταγγέρης.

Πραγματοποίησε τις σπουδές του στην Ανώτατη Σχολή Καλών Τεχνών του Μονπελιέ, στην Εθνική Σχολή Διακοσμητικών Τεχνών του Παρισιού (ENSAD) και στην Ανώτατη Σχολή Καλών Τεχνών της Λιόν. Στα έργα του χρησιμοποιεί διάφορα μέσα (χρωματιστά μολύβια, φωτογραφίες, βίντεο, εγκαταστάσεις, παραστάσεις) με στόχο την απεικόνιση της ταυτότητας, της ομοφυλοφιλίας, του ρατσισμού, της ιστορίας και της σχέσης με την παράδοση, υπό μία αυτοβιογραφική και εννοιολογική προσέγγιση.

Είναι γνωστός, μεταξύ άλλων, για τις σειρές έργων του, υπό τον τίτλο "« Bed Work »" και "« Haunted Lives »", οι οποίες βραβεύτηκαν κατά την διάρκεια της δεξίωσης των "OUT d'Or 2018", εντός της κατηγορίας «καλλιτεχνική δημιουργία», καθώς «αποδομούν τα πρότυπα καταπιεστικής αρρενωπότητας».
Börse München

Η Börse München είναι το Χρηματιστήριο του Μονάχου, ιδρυθέν το 1830.
Ντάνιελ Χόπφερ

Ο Ντάνιελ Χόπφερ (γερμανικά: "Daniel Hopfer", 1470 Καουφμπόιρεν – 1536 Άουγκσμπουργκ) ήταν Γερμανός χαράκτης ο οποίος θεωρείται πως ήταν ο πρώτος καλλιτέχνης ο οποίος δημιούργησε μεταλλογραφίες.
Φαουζί Αμπντελαλί

Ο Φαουζί Αμπντελαλί, γεννημένος το 1971 στη Μισράτα, είναι Λίβυος πολιτικός, Υπουργός Εσωτερικών από τις 24 Νοεμβρίου 2011 έως τις 14 Νοεμβρίου 2012.
Βαρθολομαίος ντε λας Κάζας

Ο Βαρθολομαίος ντε λας Κάζας (ισπανικά: "Bartolomé de las Casas", ΔΦΑ:, 1484 Σεβίλλη – 18 Ιουλίου 1566 Μαδρίτη) ήταν Ισπανός άποικος και ιστορικός στον Νέο Κόσμο, ο οποίος κατόπιν εξελίχθηκε σε σημαίνοντα υποστηρικτή των δικαιωμάτων των ιθαγενών πληθυσμών της νότιας Αμερικής και προώθησε τις κοινωνικές μεταρρυθμίσεις ως Δομηνικανός ιερέας. Θεωρείται συχνά ως ένας από τους πρώιμους υπέρμαχους της ανθρώπινης αξιοπρέπειας, έννοια η οποία αργότερα μετεξελίχθηκε στα ανθρώπινα δικαιώματα.
Γιουσούφ Αμπασσαλάχ

Ο Γιουσούφ Αμπασσαλάχ (γαλλικά: "Youssouf Abassalah"), γεννημένος στις 1 Απριλίου 1964 στο Ζουάρ, είναι Τσαντιανός πολιτικός. Κατείχε σειρά υπουργικών αξιωμάτων. 

Σήμερα, διατελεί υπουργός των ορυχείων, της βιομηχανικής ανάπτυξης, του εμπορείου και της προώθησης του ιδιωτικού τομέα του Τσαντ από τον Νοέμβριο του 2017.

Έχει, μεταξύ άλλων, διατελέσει:
* Υπουργός του Πετρελαίου από το 2002 έως το 2004,
* Υπουργός των Ορυχείων από το 2004 έως το 2006,
* Υπουργός του Εμπορείου από το 2006 έως το 2008,
* Υπουργός του Εμπορείου και της Βιομηχανίας από το 2010 έως το 2012,
* Πρέσβης του Τσαντ στη Ρωσία από το 2012 έως το 2016,
* Υπουργός Νεολαίας, Άθλησης και Αναψυχής από το 2016 έως το 2017.
Άγαλμα της Ενότητας

Το Άγαλμα της Ενότητας είναι το άγαλμα του Ινδού πολιτικού και εθνοπατέρα Σαρντάρ Βαλαμπμπάι Πατέλ (1875-1950) στην επαρχία Ναρμάντα του Γκουτζαράτ της Ινδίας. Είναι το ψηλότερο άγαλμα του κόσμου, φτάνοντας τα 182 μέτρα ύψος και είναι περίπου δύο φορές ψηλότερο από το Άγαλμα της Ελευθερίας (χωρίς τη βάση). Το άγαλμα βρίσκεται σε ποτάμιο νησί κοντά στο φράγμα Ναρμάντα (επίσης γνωστό ως φράγμα Σαρντάρ Σαροβάρ). Βρίσκεται στην Ρατζπίπλα, 100 χιλιόμετρα νοτιοανατολικά της Βαντοντάρα.

Το μνημείο και ο περιβάλλον χώρος καταλαμβάνουν περισσότερα από 2 εκτάρια. Περιτρυγιρίζονται από μια τεχνητή λίμνη 12 τ.χλμ. και κατασκευάστηκε από την Larsen & Toubro, η οποία ανέλαβε μια σύμβαση 2.989 κρορ (420 εκατομμύρια δολάρια) για το σχεδιασμό, την κατασκευή και τη συντήρηση του αγάλματος, τον Οκτώβριο του 2014. Η κατασκευή του άρχισε στις 31 Οκτωβρίου 2014 και ολοκληρώθηκε στα μέσα του Οκτωβρίου 2018. Σχεδιάστηκε από τον Ινδό γλύπτη Ραμ Β. Σουτάρ. Η αφιέρωση και τα αποκαλυπτήρια έγιναν από τον Ινδό Πρωθυπουργό Ναρέντρα Μόντι στις 31 Οκτωβρίου 2018, στην 143η επέτειο της γέννησης του Πατέλ.
Χέρμπερτ ντε Ρόιτερ

Ο βαρόνος Χέρμπερτ ντε Ρόιτερ (1852 - 1915 πλησίον του Ρίγκεϊτ) διηύθυνε για διάστημα 16 ετών το βρετανικό ειδησεογραφικό πρακτορείο Ρόιτερς από το 1899 έως το 1915, το οποίο ιδρύθηκε το 1851 από τον πατέρα του, Πάουλ Γιούλιους Ρόιτερ.

Γεννημένος το 1852, σπούδασε στην Οξφόρδη και το Παρίσι, ενώ, στη συνέχεια, διαδέχθηκε τον πατέρα του, όταν ο τελευταίος απεβίωσε το 1899. Το 1876 παντρεύθηκε την κόρη του Ρόμπερτ Κάμπελ Παρκ.

Στις 28 Απριλίου 1915, αυτοκτόνησε με την χρήση πιστολιού, τρεις ημέρες μετά τον θάνατο της συζύγου του και το Κραχ της Τράπεζας Ρόιτερς, η οποία μετονομάστηκε ως British Commercial Bank, της οποίας τα περιουσιακά στοιχεία πάγωσαν, με αποτέλεσμα την πτώση της τιμής των μετοχών Ρόιτερς στο Χρηματιστήριο του Λονδίνου. 

Είχε δύο υιούς, καθώς και έναν αδερφό, ο οποίος ανέλαβε προσωρινά την διεύθυνση του ειδησεογραφικού πρακτορείου, καθώς και έναν ανιψιό. Ωστόσο, κανείς εξ'αυτών δεν επιθυμούσε να εργαστεί μόνιμα στο ειδησεογραφικό πρακτορείο. Επιπλέον, ένας εκ των υιών του, ο Χούμπερτ ντε Ρόιτερ, απεβίωσε στο μέτωπο του πολέμου κατά την διάρκεια της αμέσως επόμενης χρονιάς. Ο ανιψιός και αδερφός του επίσης δεν επιθυμούσαν να εργαστούν στην διεύθυνση του ομίλου.

Το διοικητικό συμβούλιο του Ρόιτερς αποφάσισε την υιοθέτηση διαφορετικού προφίλ, λιγότερο σχετιζόμενου με την οικογένεια, ενώ, ταυτόχρονα, προχώρησε στην επιλογή του Σερ Ρόντερικ Τζόουνς για την διεύθυνσή του, δημοσιογράφου ο οποίος είχε καταθέσει τα πειστήρια για την αξία του εργαζόμενος στο Τράνσβααλ, στη Νότια Αφρική, κατά την διάρκεια του Πολέμου των Μπόερς, γεγονότος του οποίου το πέρας το Ρόιτερς ήταν το πρώτο ειδησεογραφικό πρακτορείο το οποίο το γνωστοποίησε.

Η συγκεκριμένη αποκλειστικότητα συνέπεσε με μία έκρηξη στην εξόρυξη χρυσού. Το ειδησεογραφικό πρακτορείο είχε φροντίσει ώστε η δημοσιογραφική κάλυψη να είναι σε πλαίσιο ουδετερότητας, με τον λόγο να δίνεται και στις δύο πλευρές, γεγονός το οποίο συνέλαβε στην φήμη της αξιοπιστίας του.

Μαζί με τον Μαρκ Νάπιερ, πρόεδρο του διοικητικού συμβουλίου, ο Σερ Ρόντερικ Τζόουνς προχώρησε στην εξαγορά του ειδησεογραφικού πρακτορείου, έναντι ποσού της τάξεως των 550.000 λιρών στερλινών, καθιστώντας το ως ιδιωτική και μη εισηγμένη στο χρηματιστήριο εταιρεία.
Χένρικ Ίνγεμπριγκτσεν

Ο Χένρικ Ίνγεμπριγκτσεν (γενν. 24 Φεβρουαρίου 1991) είναι Νορβηγός αθλητής του στίβου. Εξειδικεύεται στα 1500 και 5000 μέτρα. Είναι ο πρωταθλητής Ευρώπης 2012 στα 1500 μέτρα ανδρών. Εκπροσώπησε τη χώρα του στους Ολυμπιακούς Αγώνες 2012 στο Λονδίνο. Οι μικρότεροι αδελφοί του, Φίλιπ και Γιάκομπ είναι και αυτοί δρομείς μεσαίων αποστάσεων. 

Έχει κερδίσει 4 μετάλλια, εκ των οποίων 1 χρυσό, 2 ασημένια και 1 χάλκινο σε Ευρωπαϊκά Πρωταθλήματα και 2 (1 ασημένιο και 1 χάλκινο) σε Ευρωπαϊκά Πρωτάθλημα Κλειστού. Στο Κύπελλο Ηπείρων 2018 κατέκτησε το χάλκινο μετάλλιο στα 3000 μέτρα, συμμετέχοντας με την Ευρώπη.
Προμαχώνας των Μετανοούντων

Ο Προμαχώνας των Μετανοούντων (γαλλικά: "Bastion des Pénitents") είναι προμαχώνας ευρισκόμενος στη Σεν της Γαλλίας.
Ταμάς Κάζι

Ο Ταμάς Κάζι (γενν. 16 Μαΐου 1985) είναι Ούγγρος αθλήτης και συγκεκριμένα δρομέας μεσαίων αποστάσεων. Συμμετέχει στα 800 μέτρα κυρίως, αλλά από το 2015 συμμετέχει και στα 1500 μέτρα. Συμμετείχε για την Ουγγαρία στους Θερινούς Ολυμπιακούς Αγώνες 2012 αλλά δεν κατάφερε να προκριθεί στους ημιτελικούς.
Κάστρο Μπιλστάιν

Το Κάστρο Μπιλστάιν (γαλλικά: "Château Bilstein") είναι ιστορικό μνημείο ευρισκόμενο στο Υρμπές, εντός του νομού του Κάτω Ρήνου, στη Γαλλία.
Στρατώνας Φορμπέν

Ο Στρατώνας Φορμπέν (γαλλικά: "Caserne Forbin") είναι στρατώνας ευρισκόμενος στην Αιξ-αν-Προβάνς της Γαλλίας.
Οικία Λουπί

Η Οικία Λουπί (γαλλικά: "Maison Loupy"), ή Οικία Φραπιέ ντε Μονμπενουά (γαλλικά: "Maison Frappier de Montbenoît"), είναι οικία του νησιού της Ρεϋνιόν, γαλλικού υπερπόντιου νομού ευρισκόμενου στα νοτιοδυτικά του Ινδικού Ωκεανού. Ευρισκόμενη επί του αριθμού 24 της Οδού Αρσαμπώ (γαλλικά: "Rue Archambeaud"), εντός του κέντρου του Σαιν-Πιερ, κατεγράφη εντός του πρόσθετου καταλόγου των ιστορικών μνημείων στις 22 Οκτωβρίου 1998.
Κέιτλιν Τζένερ

Η Κέιτλιν Τζένερ "(γενν. Γουίλιαμ Μπρους Τζένερ," 28 Οκτωβρίου 1949) είναι Αμερικανίδα τηλεοπτική προσωπικότητα και πρώην πρωταθλήτρια στο δέκαθλο, αφού στους Ολυμπιακούς Αγώνες 1976 που έγιναν στο Μόντρεαλ, κέρδισε χρυσό μετάλλιο. 

Είναι υποψήφια με το Ρεπουμπλικανικό Κόμμα για το χρίσμα του Κυβερνήτη της Καλιφόρνιας στις εκλογές ανάκλησης του 2021. 

Έγινε ευρύτερα γνωστή ωστόσο, μέσα από το οικογενειακό ριάλιτι «Keeping Up with the Kardashians» ως σύζυγος της Κρις Τζένερ.

Τον Απρίλιο του 2015, αποκάλυψε την επιθυμία να προχωρήσει σε εγχείρηση επαναπροσδιορισμού φύλου, αλλάζοντας όνομα από Μπρους σε Κέιτλιν. Η πρώτη επίσημη φωτογράφιση ως γυναίκα, έγινε τον Ιούλιο της ίδιας χρονιάς, με το εξώφυλλο στο περιοδικό Vanity Fair ενώ το όνομα και η αλλαγή φύλου έγιναν επίσημα στις 25 Σεπτεμβρίου. Έχει χαρακτηριστεί η πιο διάσημη τρανσέξουαλ γυναίκα του κόσμου.

Τη σεζόν 2015-2016 πρωταγωνίστησε στην τηλεοπτική σειρά «I Am Cait» που επικεντρώθηκε στην μετάβαση της.
Πηνελόπη Παυλοπούλου

Η Πηνελόπη Παυλοπούλου, γεννημένη στις 3 Μαρτίου 1996 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 172 εκατοστά, αγωνίζεται ως Point Guard.
Πώλος ο Αιγινήτης

Ο Πώλος ο Αιγινήτης (4ος αιώνας π.Χ.) ήταν διάσημος ηθοποιός τραγωδιών της αρχαιότητας με καταγωγή από την Αίγινα. Ήταν γιος του Αθηναίου πολιτικού Χαρικλή, και μαθήτευσε υπό τον Αρχία τον Θούριο. Σύμφωνα με τον Πλούταρχο, ο Πώλος πέθανε στην ηλικία των 70 ετών, και λίγο πριν τον θάνατο του έλαβε μέρος ως ηθοποιός σε 8 τραγωδίες σε διάστημα 4 ημερών. Αναφορά στον ηθοποιό γίνεται και από τον Ρωμαίο συγγραφέα Αύλο Γέλλιο, όπου περιγράφει πως κατά την παράσταση της Ηλέκτρας στην σκηνή όπου θρηνείται ο Ορέστης με την τεφροδόχο της στάχτης του, ο Πώλος πρωταγωνίστησε κρατώντας την τεφροδόχο με τις στάχτες του γιου του.
Εκσπερμάτιση

Η εκσπερμάτιση ή εκσπερμάτωση είναι η έκκριση του σπέρματος από την ανδρική αναπαραγωγική οδό, και συνήθως συνοδεύεται από οργασμό. Είναι το τελικό στάδιο και ο φυσικός στόχος της ανδρικής σεξουαλικής διέγερσης και αποτελεί βασικό συστατικό της φυσικής σύλληψης. Σε σπάνιες περιπτώσεις, η εκσπερμάτιση οφείλεται σε ασθένεια του προστάτη. Η εκσπερμάτιση μπορεί επίσης να εμφανιστεί αυθόρμητα κατά τη διάρκεια του ύπνου (ρεύση ή «ονείρωξη»).

Κατηγορία:Ανδρολογία
Κατηγορία:Γονιμότητα
Κατηγορία:Ουρολογία
Κατηγορία:Πέος
Κατηγορία:Σπέρμα
Κατηγορία:Εκσπερμάτιση
Μαραθώνιος της Λετονικής Βικιπαίδειας

μικρογραφία|Αφίσα για τον μαραθώνιο στη Ρίγα
Ο Μαραθώνιος της Λετονικής Βικιπαίδειας () ήταν έργο που εισήχθη στη κοινότητα της Λετονικής Βικιπαίδειας με διάφορους εταίρους του ιδιωτικού τομέα στην κοινή προσπάθεια με στόχο την επέκταση της Λετονικής Βικιπαίδειας για να ενεργοποιήσει τη χρηστικότητα της Λετονικής γλώσσας στη διαδικασία της μάθησης, της γνώσης και το ερευνητικό έργο. Ο μαραθώνιος άνοιξε στις 11 Μαρτίου 2015. Το έργο στοχεύει να επεκτείνει τη Λετονική Βικιπαίδεια στα 100 χιλιάδες άρθρα στην επέτειο των 100 χρόνων από την ανεξαρτησία της Λετονίας (18 Νοεμβρίου 2018).

Ο μαραθώνιος ήταν μια πρωτοβουλία της Norvik Banka, με συνεργάτες το Πανεπιστήμιο της Λετονίας, το Κρατικό Κέντρο Γλώσσας, τους συντάκτες της Λετονικής Βικιπαίδειας, το Radio 5 και την εταιρεία Tilde. Η ενημερωτική εκστρατεία υποστηρίχθηκε από την Delfi.lv και το καλύτερο βραβείο για τους συγγραφείς παρείχε η Samsung. Τον Μάρτιο του 2015 η Λετονική Βικιπαίδεια περιείχε περίπου 59 χιλιάδες άρθρα. Για σύγκριση, η Λιθουανική Βικιπαίδεια είχε περίπου 170 χιλιάδες άρθρα και η Εσθονική Βικιπαίδεια είχε 131 χιλιάδες άρθρα.
Ιμεραίος ο Φαληρέας

Ο Ιμεραίος ο Φαληρέας (4ος αιώνας π.Χ., γιος του Φανόστρατου), ήταν Αθηναίος πολιτικός και αδερφός του Δημητρίου του Φαληρέα. Δεν είναι πολλά πράγματα γνωστά για την ζωή του, εκτός από το ότι ήταν ιερέας του Ποσειδώνα και πως αντίθετα με τον αδερφό του φαίνεται πως ανήκε στην αντιμακεδονική παράταξη των Αθηνών. Αναφέρεται πως μαζί με τον Υπερείδη και άλλους υπήρξε δημόσιος κατήγορος στον Άρειο Πάγο των πολιτών της Αθήνας οι οποίοι είχαν δωροδοκηθεί από τον Άρπαλο, ανάμεσα τους και ο Δημοσθένης. Με την έναρξη του Λαμιακού Πολέμου ο Ιμεραίος επιδίωξε ενεργά την εκδίωξη των Μακεδόνων από την Αθήνα, όμως μετά την μάχη της Κραννώνας το 322 π.Χ. όπου οι Αθηναίοι ηττήθηκαν, έγινε καταζητούμενος από τον Αντίπατρο. Κατέφυγε στην Αίγινα μαζί με τον Υπερείδη και τον Αριστόνικο ζητώντας καταφύγιο στον ναό του Αιακού, όμως εκεί τους ανακάλυψε ο Αρχίας ο Θούριος ο οποίος είχε σταλθεί από τους Μακεδόνες προς σύλληψη τους, και τους έσυρε έξω από τον ναό, συλλαμβάνοντας τους και εκτελώντας τους αργότερα.

Ο θάνατος του Ιμεραίου, χρησιμοποιήθηκε αργότερα από τους πολιτικούς αντιπάλους του Δημητρίου κατηγορώντας τον για τον θάνατο του αδερφού του, παρότι ο Δημήτριος ανήλθε στην εξουσία αρκετά χρόνια αργότερα.Ο Λουκιανός εκφράζεται με πολύ μελανά λόγια για τον Ιμεραίο, αναφέροντας πως ήταν ένας απλός δημαγωγός και καιροσκόπος.
Αρχίας ο Θούριος

Ο Αρχίας ο Θούριος (4ος αιώνας π.Χ.) ήταν ηθοποιός από την πόλη των Θούριων στην Μεγάλη Ελλάδα. Μετέπειτα υπηρέτησε ως πράκτορας του Μακεδόνα στρατηγού Αντίπατρου, και έγινε γνωστός ως "φυγοθήρας" καθώς καταδίωκε τους Αθηναίους καταζητούμενους της αντιμακεδονικής παράταξης.

Αρχικά εκπαιδεύτηκε στην ρητορική από τον Αναξιμένη τον Λαμψακηνό και τον Λάκριτο τον Φασηλιδινό, πριν στραφεί στην ηθοποιία. Έγινε γνωστός κατά την σταδιοδρομία του ως τραγικός ηθοποιός, συμμετέχοντας σε παραστάσεις στην Αθήνα και αλλού. Αναφέρεται από τον Πλούταρχο ως ο δάσκαλος του σπουδαίου ηθοποιού Πώλου του Αιγινήτη, καθώς και πως είχε υπάρξει νικητής στα Λήναια κατά το 330 π.Χ., παρότι από τους Αθηναίους θεωρούνταν ως "ξένος".

Ιστορικά είναι γνωστός περισσότερο για τον ρόλο που διαδραμάτισε σε σχέση με τον Αντίπατρο, κυβερνήτη του ελλαδικού χώρου γενικότερα ενόσω ο Μέγας Αλέξανδρος έλλειπε στην Ασία. Ο Αρχίας τέθηκε στην υπηρεσία του Αντίπατρου ως κατάσκοπος έναντι της αντιμακεδονικής παράταξης, και καθώς δεν διέθετε συνδέσεις με πολιτικά ρεύματα πιθανώς το έκανε λόγω χρηματισμού. Το 322 π.Χ., μετά την μάχη της Κραννώνας, ο Αρχίας στάλθηκε για την σύλληψη των αντιμακεδόνων ρητόρων τους οποίους ο Αντίπατρος είχε απαιτήσει να του παραδοθούν από τους Αθηναίους. και οι οποίοι είχαν διαφύγει από την πόλη. Συνέλαβε τους Υπερείδη, Αριστόνικο, και Ιμεραίο, βγάζοντας τους έξω από το ιερό του Αιακού στην Αίγινα όπου είχαν καταφύγει, και μεταφέροντας τους στις Κλεωνές της Αργολίδας όπου εκτελέστηκαν, ενώ κατά τις μαρτυρίες ο Υπερείδης έκοψε την γλώσσα του με τα δόντια του προκειμένου να μην εξαναγκαστεί να μιλήσει για τους υπόλοιπους συνεργούς του. Ο Αρχίας ήταν αυτός που επίσης συνέλαβε τον ρήτορα Δημοσθένη στον ναό του Ποσειδώνα στο νησί της Καλαυρείας, και έπειτα ο Δημοσθένης αυτοκτόνησε.

Ενδεχομένως πρόκειται για τον ίδιο Αρχία ο οποίος αναφέρεται από τον Αρριανό πως παντρεύτηκε την κόρη του Αντίπατρου, Νίκαια, το 322 π.Χ.. Από κάποιο σημείο και έπειτα η ζωή του δεν φαίνεται να εξελίχθηκε ευνοϊκά, και αναφέρεται πως πέθανε από υποσιτισμό σε συνθήκες μεγάλης φτώχειας και εξαθλίωσης.
Τζαν Φρανσές Μπλανκ

Ο Τζαν Φρανσές Μπλανκ (οξιτανικά: "Joan Francés Blanc"· στα γαλλικά: "Jean-François Blanc", Ζαν-Φρανσουά Μπλαν· γενν. Αζάν, 8 Δεκεμβρίου 1961) είναι Οξιτανός συγγραφέας και λεξικογράφος.
Σορρέντο

Το Σορρέντο (, ναπολ.: "Surriento", ) είναι πόλη με 16.547 κατοίκους (το 2007) και θέα τον Κόλπο της Νάπολης στη νότια Ιταλία. Δημοφιλής τουριστικός προορισμός εδώ και περισσότερο από έναν αιώνα, μπορεί να δεχθεί εύκολα τους επισκέπτες της Νάπολης και της Πομπηίας, που προσελκύονται και από τα παλαιοπωλεία και μικρά καταστήματά της με κεραμικά, δαντέλες και ξυλοδιακοσμητική.

Η Χερσόνησος του Σορρέντο προσφέρει θέα προς τη Νάπολη, τον Βεζούβιο και τη νήσο Κάπρι. Πορθμεία και υδροπτέρυγα συνδέουν το Σορρέντο με τη Νάπολη, το Αμάλφι, το Ποζιτάνο, το Κάπρι και την Ίσκια. Οι ορεινές ακτές του Σορρέντο και τα πολυτελή ξενοδοχεία του έχουν προσελκύσει κατά καιρούς διασημότητες όπως τον Ενρίκο Καρούζο και τον Λουτσιάνο Παβαρόττι.

Το λιμοντσέλο, το χωνευτικό τοπικό λικέρ από λεμόνι παράγεται κυρίως στο Σορρέντο, ενώ η γύρω ύπαιθρος δίνει επίσης κίτρα, κρασί, καρύδια, αμύγδαλα και ελιές.
Γκαργκάνο

right|thumb|255px|Χαρακτηριστική ακτογραμμή του Γκαργκάνο
Το Γκαργκάνο ("Gargano") είναι χερσόνησος και περιοχή της Επαρχίας Φότζα, στην Απουλία της νοτιοανατολικής Ιταλίας. Αποτελείται από έναν ευρύ απομονωμένο ορεινό όγκο και απολήγει στο ομώνυμο Ακρωτήριο Γκαργκάνο, όντας το χαρακτηριστικότερο έξαρμα της ιταλικής ακτής της Αδριατικής θάλασσας, το «σπιρούνι» στην «μπότα» της Ιταλίας. Το υψηλότερο σημείο της χερσονήσου είναι το Μόντε Κάλβο, με υψόμετρο 1.065 μέτρα. Το μεγαλύτερο μέρος της υψηλής περιοχής της, περίπου 1.200 τετραγωνικά χιλιόμετρα, αποτελεί τμήμα του Εθνικού Πάρκου του Γκαργκάνο, που ιδρύθηκε το 1991. Το νότιο μέρος της χερσονήσου σχηματίζει τον Κόλπο της Μανφρεντόνια, στον μυχό του οποίου βρίσκεται το ομώνυμο λιμάνι.

Η Χερσόνησος Γκαργκάνο καλύπτεται μερικώς από το σωζόμενο μέρος ενός αρχαίου δάσους, της "Foresta Umbra" των Ρωμαίων, του μοναδικού που απέμεινε στην Ιταλία από το προϊστορικό δάσος βελανιδιάς και οξιάς που κάποτε κάλυπτε μεγάλο μέρος της Κεντρικής Ευρώπης (το αντίστοιχο μεγαοικοσύστημα ονομάζεται «ορεινό δάσος φυλλοβόλων των Απεννίνων»). Ο Ρωμαίος ποιητής Οράτιος αναφέρει τις βελανιδιές τού "Garganus" στις "Ωδές" του (II, ix).
Ραμόν Νοβάρρο

Ο Ραμόν Νοβάρρο (Ramon Novarro, αυθεντικό ονοματεπώνυμο Jose Ramón Gil Samaniego, 6 Φεβρουαρίου 1899 – 30 Οκτωβρίου 1968) ήταν Μεξικανός ηθοποιός της σκηνής και του κινηματογράφου, όπως και της τηλεόρασης. Η καριέρα του άρχισε το 1917 κατά τη διάρκεια του βωβού κινηματογράφου και σταδιακά αναδείχθηκε σε κορυφαίο καλλιτέχνη των δεκαετιών του ’20 και του ’30. Προβλήθηκε από τα μέσα της εποχής της ακμής του ως Λατίνος εραστής, ενώ θεωρήθηκε πρότυπο αρρενωπότητας, ιδιαίτερα μετά τον πρόωρο θάνατο του Ροντόλφο Βαλεντίνο. Μία από τις μεγαλύτερες επιτυχίες του ήταν η συμμετοχή του στην ταινία «Μπεν Χουρ», το 1926. Μετά την εμφάνιση του ομιλούντος σινεμά η δημοτικότητά του άρχισε να πέφτει, με αποτέλεσμα, σταδιακά, να περιπέσει σε δυσμένεια και να του προτείνονται μόνο δευτερεύοντες ρόλοι. Παράλληλα, ο Νοβάρρο, προσπαθούσε να ισορροπήσει μεταξύ των Προτεσταντικών του πεποιθήσεων και της ομοφυλοφιλίας του. Τα τελευταία χρόνια της ζωής του υπέφερε από μελαγχολία, λόγω του παραγκωνισμού του από το χώρο του θεάματος. Το τέλος του υπήρξε ιδιαίτερα βίαιο, αφού δολοφονήθηκε με άγριο τρόπο από δύο αδελφούς, μέσα στο διαμέρισμά του.
Πολιορκία της Αντιόχειας

Η Πολιορκία της Αντιόχειας έλαβε χώρα κατά τη διάρκεια της Πρώτης Σταυροφορίας το 1097 και 1098. Η πρώτη πολιορκία διεξήχθη από τους σταυροφόρους κατά της κατεχόμενης από τους Μουσουλμάνους πόλη και διήρκεσε από τις 21 Οκτωβρίου 1097 έως τις 2 Ιουνίου 1098. Η Αντιόχεια βρίσκεται σε τοποθεσία στρατηγικής σημασίας στην διαδρομή των σταυροφόρων στη Παλαιστίνη. Οι προμήθειες ενισχύσεις και υποχωρήσεις ελέγχονταν όλα από τη πόλη. Προβλέποντας ότι θα δεχτεί επίθεση, ο μουσουλμάνος διοικητής της πόλης, Γιάγκι-Σιγιάν, άρχισε να αποθηκεύει τρόφιμα και να στέλνει αιτήματα για βοήθεια. Τα βυζαντινά τείχη που περιέβαλλαν την πόλη ήταν τρομερό εμπόδιο για την σύλληψή του, αλλά οι ηγέτες της σταυροφορίας αισθάνονταν υποχρεωμένοι να πολιορκήσουν την Αντιόχεια ούτως ή άλλως.

Οι σταυροφόροι έφθασαν έξω από την πόλη στις 21 Οκτωβρίου και άρχισαν την πολιορκία. Η φρουρά έφυγε ανεπιτυχώς στις 29 Δεκεμβρίου. Μετά την απογύμνωση της γύρω περιοχής τροφίμων, οι σταυροφόροι αναγκάστηκαν να ψάξουν μακρύτερα για προμήθειες. Την 31η Δεκεμβρίου, μια δύναμη 20.000 σταυροφόρων αντιμετώπισε έναν ανακουφιστικό στρατό με επικεφαλής τον Ντουκάκ της Δαμασκού, ο οποίος κατευθυνόταν στην Αντιόχεια και οι σταυροφόροι νίκησαν. Καθώς η πολιορκία συνεχίστηκε, οι προμήθειες μειώθηκαν και στις αρχές του 1098 ένας στους επτά από τους σταυροφόρους πέθαινε από την πείνα και οι άνθρωποι άρχισαν να εγκαταλείπουν. Μια δεύτερη ανακουφιστική δύναμη, αυτή τη φορά υπό την εντολή του Ριντουάν του Χαλεπίου, προχώρησε προς την Αντιόχεια, φτάνοντας στις 9 Φεβρουαρίου. Όπως και ο στρατός του Ντουκάκ πριν, ηττήθηκε. Η Αντιόχεια κατελήφθη στις 3 Ιουνίου αν και η ακρόπολη παρέμεινε στα χέρια των μουσουλμάνων υπερασπιστών. Ο Κερμπόγκα ξεκίνησε τη δεύτερη πολιορκία κατά των σταυροφόρων που κατείχαν την Αντιόχεια, η οποία διήρκεσε από τις 7 Ιουνίου έως τις 28 Ιουνίου 1098. Η δεύτερη πολιορκία έληξε όταν οι σταυροφόροι εξήλθαν από την πόλη για να παλέψουν με το στρατό του Κερμπόγκα, τον οποίο νίκησαν. Αφού είδαν τον μουσουλμανικό στρατό να διώχνεται, οι υπερασπιστές που παρέμειναν στην ακρόπολη παραδόθηκαν.

Κατηγορία:Α΄ Σταυροφορία
TESS

thumb|250px|Καλλιτεχνική απεικόνιση του TESS
To TESS (αγγλικά:"Transiting Exoplanet Survey Satellite", ελληνικά: Δορυφόρος έρευνας πλανητών μέσω διέλευσης) είναι  διαστημικό τηλεσκόπιο για το πρόγραμμα explorer της NASA, σχεδιασμένο για την αναζήτηση εξωπλανητών, χρησιμοποιώντας τη μέθοδο διέλευσης. Η εκτόξευσή του πραγματοποιήθηκε με επιτυχία στις 18 Απριλίου 2018.Κατά τη διάρκεια της διετούς αποστολής του αναμένεται να ανακαλύψει περισσότερους από 20.000 εξωπλανήτες, όταν τη στιγμή της εκτόξευσης ο αριθμός των πλανητών που είχαν ανακαλυφθεί ήταν 3.800. Το πρώτο φως έφτασε στο TESS στις 7 Αυγούστου 2018 και η πρώτη ανακοίνωση έγινε στις 17 Σεπτεμβρίου.
Λίντα Κιέικο

Η Λίντα Κιέικο (γενν. 13 Σεπτεμβρίου 1980) είναι Καναδή αθλήτρια της σκοποβολής με πιστόλι. Γεννήθηκε στο Οντάριο του Καναδά. Κέρδισε το Αμερικανικό Πρωτάθλημα Σκοποβολής 2018 και προκρίθηκε στους Ολυμπιακούς Αγώνες 2020.
Βιρέντρα Κουμάρ

Ο Βιρέντρα Κουμάρ (γεννήθηκε στις 27 Φεβρουαρίου 1954) ήταν μέλος της 11ης, 12ης, 13ης και 14ης Λοκ Σάμπα της Ινδίας. Εκπροσώπησε την εκλογική περιφέρεια Σαγκάρ του Μάντια Πραντές στα έτη 1996-2009.

Είναι επίσης μέλος της 15ης και 16ης Λοκ Σάμπα της Ινδίας. Εκπροσωπεί την εκλογική περιφέρεια Τικαμγκάρ του Μάντια Πραντές και είναι μέλος του πολιτικού κόμματος Κόμμα Μπαρατίγια Τζανάτα.

Είναι πρόεδρος της Μόνιμης Επιτροπής Εργασίας και Μέλος της Επιτροπής Γενικού Σκοπού.
Αλεσσάντρα Περίλλι

Η Αλεσσάντρα Περίλλι (γενν. 1 Απριλίου 1988) είναι αθλήτρια της σκοποβολής από τον Άγιο Μαρίνο. Τερμάτισε 4η στο αγώνισμα του τραπ στους Ολυμπιακούς Αγώνες 2012.

Έχει κερδίσει 1 χρυσό και 2 χάλκινα μετάλλια σε Μεσογειακούς Αγώνες στο αγώνισμα του τραπ.
Μοχαμάντ Νουρούλ Ισλάμ

Ο Μοχαμάντ Νουρούλ Ισλάμ (πέθανε στις 22 Δεκεμβρίου 2007) ήταν Μπανγκλαντεσιανός οικονομολόγος. Υπηρέτησε ως τρίτο Κυβερνήτης της Τράπεζας του Μπανγκλαντές, της κεντρικής τράπεζας της χώρας, κατά τη διάρκεια του 1976-1987.
Αγουστίν Αλμοδόβαρ

Ο Αγουστίν Αλμοδόβαρ Καμπαγέρο ("Agustín Almodóvar Caballero", 1955) είναι παραγωγός ταινιών και ο μικρότερος αδελφός του σκηνοθέτη Πέδρο Αλμοδόβαρ. Γεννήθηκε στην Καλσάντα ντε Καλατράβα και έλαβε πτυχίο στη χημεία από το Πανεπιστήμιο Κομπλουτένσε της Μαδρίτης. Ξεκίνησε την καριέρα του στην παραγωγή ταινιών στην ταινία "Sé infiel y no mires con quién" του Φερνάντο Τρουέμπα. Το 1986, εκείνος και ο Πέδρο ίδρυσαν τη δική τους εταιρεία παραγωγής, την El Deseo. Μέσω της εταιρείας αυτής, έχει παραγάγει από το 1986 όλες τις ταινίες του αδελφού του, καθώς και αρκετές γαλλικές συμπαραγωγές. Είναι μέλος της Ακαδημίας Κινηματογραφικών Τεχνών και Επιστημών της Ισπανίας.
Ροτενόνη

Η Ροτενόνη είναι μία άοσμη, άχρωμη, κρυσταλλική ισοφλαβόνη που χρησιμοποιείται ως ευρέος φάσματος εντομοκτόνο, ιχθυοκτόνο και φυτοφάρμακο. Στη φύση βρίσκεται στους σπόρους και τους μίσχους αρκετών φυτών, όπως της αμπέλου Χίκαμα, και στις ρίζες αρκετών από τα Κυαμοειδή. Ήταν το πρώτο μέλος που περιγράφηκε από την οικογένεια των χημικών ενώσεων που ονομάστηκε ροτενοειδή.
Πίτερ φαν Κόνινξλοο

Ο Πίτερ φαν Κόνινξλοο (φλαμανδικά: Pieter van Coninxloo (περ. 1460–1513) ήταν Φλαμανδός ζωγράφος της Πρώιμης φλαμανδικής ζωγραφικής, ο οποίος τεκμηριώνεται για πρώτη φορά ως δραστηριοποιούμενος στις Βρυξέλλες από το 1479. Ελάχιστα είναι γνωστά σχετικά με τη ζωή του, εκτός του ότι εμφανίζεται ως εκτελεστής των παραγγελιών πορτρέτων στα αρχεία της Μαργαρίτας της Αυστρίας κατά τα έτη 1479, 1503 και 1513. Προερχόταν από οικογένεια καλλιτεχνών: Η οικογένειά του διέθετε τουλάχιστον έξι γενεές ζωγράφων. Αδελφός του ήταν ο Γιάν φαν Κόνινξλοο.
Χορσέντ Αλάμ

Ο Χορσέντ Αλάμ ήταν ο πέμπτος Κυβερνήτης της Τράπεζας του Μπανγκλαντές, της κεντρικής τράπεζας του Μπαγκλαντές. Υπηρέτησε από τις 20 Δεκεμβρίου 1992 έως τις 21 Νοεμβρίου 1996.
Ο Χορσέντ Αλάμ έχει υπηρετήσει ως Πρόεδρος του Διοικητικού συμβουλίου του Πανεπιστημίου Ασίας και Ειρηνικού. Σήμερα, είναι μέλος του ιδρύματος του πανεπιστημίου και γεννήθηκε στο Ραμναγκάρ του Ναρσίνγκντι.
Χούλνα

Η Χούλνα () είναι η τρίτη μεγαλύτερη πόλη του Μπανγκλαντές. Είναι η διοικητική έδρα της επαρχίας Χούλνα και της Διαίρεσης Χούλνα. Στην απογραφή του 2011, η πόλη είχε πληθυσμό 663.342 κατοίκων. η μητροπολιτική περιοχή είχε πληθυσμό είχε πληθυσμό 1.022.000 κατοίκων σε εκτίμηση του 2014.

Είναι παλαιά ποτάμια πόλη στους ποταμούς Ρούπσα και Μποϊρόμπ. Είναι σημαντικό κομβικό σημείο της εγχώριας βιομηχανίας και φιλοξενεί πολλές εθνικές εταιρείες. Εξυπηρετείται από το Λιμάνι της Μόνγκλα, το δεύτερο μεγαλύτερο λιμάνι της χώρας.
Γκαρμ

Στην Σκανδιναβική μυθολογία, ο Γκαρμ ή Γκαρμρ (αρχαία σκανδιναβικά: "Garmr") είναι ένας λύκος ή σκύλος που συνδέεται με την Χελ και το Ράγκναροκ και περιγράφεται ως ένας αιματοβαμμένος φύλακας της πύλης του Χελχέιμ.
Σήραγγα Αρτεμισίου

Η Σήραγγα Αρτεμισίου είναι η μεγαλύτερη σήραγγα του Αυτοκινητοδρόμου Κεντρικής Πελοποννήσου. Έχει μήκος 1,4 χιλιόμετρα και χωρίζεται σε δύο κλάδους. Ο πρώτος έγινε το 1989, ενώ ο δεύτερος έγινε το 2009.
Δάσκαλος του θρύλου της Μαγδαληνής

Υπό το συμβατικό όνομα Δάσκαλος του θρύλου της Μαγδαληνής (φλαμανδικά Meester van de Magdalenalegende)), φέρεται Φλαμανδός ζωγράφος αγνώστου ονόματος, ο οποίος δραστηριοποιήθηκε κατά το χρονικό διάστημα 1483 - 1527 στις Βρυξέλλες Δεν έχει ταυτοποιηθεί και το όνομά του προέκυψε από ένα μεγάλο - σήμερα διασπασμένο - τρίπτυχο με σκηνές από τη ζωή της Μαρίας Μαγδαληνής, το οποίο χρονολογείται μεταξύ 1515 - 1520. Βασισμένος σε αυτό το τρίπτυχο, ο Μαξ Φριντλέντερ απέδωσε στον καλλιτέχνη το συμβατικό αυτό όνομα. Η χρονολόγηση αυτή βασίζεται στα ενδύματα των πορτρέτων των δωρητών του πίνακα. Οι άλλοι πίνακες που του αποδίδονται είναι εξαιρετικά δύσκολο να χρονολογηθούν με ακρίβεια. Πολλά έργα έχουν συνδεθεί με το τρίπτυχο, το οποίο πιστεύεται ότι ολοκληρώθηκε προς το τέλος της σταδιοδρομίας του καλλιτέχνη. Άλλα σημαντικά έργα του περιλαμβάνουν τα δύο μεγάλα πάνελς με την Μαγδαληνή που βρίσκονται σήμερα στην Εθνική Πινακοθήκη Λονδίνου.

Ο καλλιτέχνης δεν πρέπει να συγχέεται με τον Δάσκαλο της Μαγδαληνής του Μάνσι (Αμβέρσα, περ. 1515-1525) ή τον Δάσκαλο της Μαγδαληνής (Φλωρεντία, περ. 1265 - 1290).
Ορισμένα από τα πορτρέτα του δείχνουν πιθανή διασύνδεση με καλλιτέχνες των Βρυξελλών και πιστεύεται ότι εργαζόταν σε αυτή την πόλη, επικεφαλής μεγάλου εργαστηρίου. Πρώιμη επίδρασή του φαίνεται ότι ήταν ο Ρόχιερ φαν ντερ Βάιντεν, ενώ το έργο του έχει κοινά χαρακτηριστικά με αυτό του Μπέρναρντ φαν Ορλέι. Όπως και ο φαν Ορλέι, ο καλλιτέχνης πιστεύεται ότι δραστηριοποιήθηκε στην Αυλή της Μαργαρίτας των Αψβούργων, αντιβασίλισσας των Κάτω Χωρών από το 1507 ως το 1530. Πίνακες που αποδίδονται στον καλλιτέχνη σήμερα ανήκουν στις συλλογές της Εθνικής Πινακοθήκης του Λονδίνου, του Μουσείου Τέχνης της Φιλαδέλφεια και στο Μουσείο Φιτζγουίλιαμ του Κέιμπριτζ.

Ορισμένες φορές συνδέεται με τον Πίτερ φαν Κόνινξλοο επί τη βάσει ομοιοτήτων στο ύφος, την χρονική περίοδο και την περιοχή δραστηριοποίησης. Μερικοί ιστορικοί τέχνης, ανάμεσά τους και ο Μαξ Φριντλέντερ, έχουν εικάσει ότι ο Κόνινξλοο και ο άγνωστος ζωγράφος ήταν το ίδιο πρόσωπο. Είναι, επίσης, πιθανόν ο Κόνινξλοο να διετέλεσε, για κάποιο χρονικό διάστημα, μέλος του εργαστηρίου του άγνωστου καλλιτέχνη.
Ροντόλφο Βαλεντίνο

Ο Ροντόλφο Βαλεντίνο (Πλήρες όνομα: Ροντόλφο Αλφόνσο Ραφαέλο Πιέτρο Φιλιμπέρτο Γκουλιέλμι ντι Βαλεντίνα Ντ' Αντογουόλα, 6 Μαΐου 1895, Ιταλία – 23 Αυγούστου 1926, Νέα Υόρκη, ΗΠΑ) ήταν Ιταλός γόης και πρωταγωνιστής του βωβού κινηματογράφου. Λατρεύθηκε από εκατομμύρια γυναίκες σε όλο τον κόσμο, με τον πρόωρο θάνατό του να προκαλεί απογοήτευση και παγκόσμια συγκίνηση.
Ρίανον

Η Ρίανον ιππεύοντας στο Άρμπερθ. Από "Το Μαμπινόγκιον", μεταφρασμένο από την [[Λαίδη Σάρλοτ Γκεστ]], 1877

Η Ρίανον (ουαλικά: Rhiannon) είναι σημαντική προσωπικότητα στο Μαμπινόγκι, τη μεσαιωνική ουαλική συλλογή ιστοριών. Εμφανίζεται κυρίως στο πρώτο τμήμα του Μαμπινόγκι και ξανά στο τρίτο τμήμα. Πρόκειται για μια ισχυρή νοητή γυναίκα του Άλλου Κόσμου, που επιλέγει τον Πούιχλ, πρίγκηπα του Ντέβεντ (δυτική Ουαλία), ως σύζυγό της, προτιμώντας έναν άλλο άνθρωπο στον οποίο έχει ήδη δεσμευθεί. Είναι έξυπνη, πολιτικά στρατηγική και φημίζεται για τον πλούτο και τη γενναιοδωρία της. Με τον Πούιχλ έχει έναν γιο, τον ήρωα Πρύντερι, ο οποίος αργότερα κληρονομεί την κυριαρχία του Ντέβεντ. Υπομένει τραγωδία όταν το νεογέννητο παιδί της έχει απαχθεί και κατηγορείται για παιδοκτονία. Ως χήρα παντρεύεται τον Μαναουένταν της βρετανικής βασιλικής οικογένειας και ζει και άλλες περιπέτειες που περιλαμβάνουν απολαύσεις.

Όπως μερικές άλλες μορφές της βρετανικής/ουαλικής λογοτεχνικής παράδοσης, η Ρίανον μπορεί να είναι ανάκλαση μιας προηγούμενης κελτικής θεότητας. Το όνομά της φαίνεται να προέρχεται από την ανακατασκευασμένη βρυθονική μορφή *Rīgantonā, παράγωγο της *rīgan- «βασίλισσας». Στο πρώτο τμήμα του Μαμπινόγκι, η Ρίανον συνδέεται στενά με τα άλογα, όπως και ο γιος της ο Πρύντερι. Συχνά θεωρείται ότι σχετίζεται με τη γαλάτισσα θεά των αλόγων, την Επόνα. Αυτή και ο γιος της συχνά απεικονίζονται ως φοράδα και πουλάρι. Όπως και η Επόνα, κάθεται μερικές φορές στο άλογό της με ήρεμο, στατικό τρόπο. Ενώ αυτή η σύνδεση με την Επόνα είναι γενικά αποδεκτή μεταξύ των μελετητών των κελτικών σπουδών και του Μαμπινόγκι, ο Ρόναλντ Χάττον, γενικός ιστορικός, είναι σκεπτικιστής πάνω σ' αυτό το θέμα.
Γιάν φαν Κόνινξλοο

Ο Γιάν φαν Κόνινξλοο (φλαμανδικά: Jan van Coninxloo) ήταν Φλαμανδός ζωγράφος, ο οποίος γεννήθηκε στις Βρυξέλλες πιθανόν το 1489, αλλά δεν είναι τίποτε γνωστό για τον βίο και τη σταδιοδρομία του. Ο πατέρας του, που έφερε το ίδιο όνομα, είχε έναν ακόμη γιο, τον Πίτερ φαν Κόνινξλοο, ο οποίος ήταν επίσης ζωγράφος. Το όνομά του συναντάται με ποικίλους τρόπους γραφής, Ccninxlo, Conninxlo, Connixlo, Cooninxloo, Conixloo, και, μερικές φορές, με το πρόσθετο όνομα "Schemier". Η Βασιλική Πινακοθήκη των Βρυξελλών διαθέτει στη συλλογή της πέντε έργα του Γιάν φαν Κόνινξλοο: Ένα τρίπτυχο με τον "Βίο της Αγίας Άννας", η δεξιά πτέρυγα του οποίου φέρει αναπαράσταση του θανάτου της Αγίας, έχει και την υπογραφή "Jan van Conixlo 1546", την "Γέννηση του Αγίου Νικολάου", τον "Θάνατο του Αγίου Νικολάου" (τα δύο αυτά έργα πριν βρίσκονταν σε ναό της Λέουφεν, τον "Ιησού ανάμεσα στους Δόκτορες" και τον "Γάμο εν Κανά". Αυτά τα έργα παλαιότερα αποδίδονταν στον Χίλλις φαν Κόνινξλοο.
Thames Television

Η Thames Television ήταν κάτοχος franchise για μια περιοχή του βρετανικού τηλεοπτικού δικτύου ITV που εξυπηρετούσε το Λονδίνο και τη γύρω περιοχή στις καθημερινές από τις 30 Ιουλίου 1968 μέχρι τη νύχτα της 31 Δεκεμβρίου 1992.

Δημιουργήθηκε ως κοινή επιχείρηση, ενώ συγχώνευσε τα τηλεοπτικά συμφέροντα της British Electric Traction με 49% και τη Associated British Picture Corporation, η οποία εξαγοράστηκε σύντομα από την EMI με ποσοστό 51%. Ήταν τόσο ραδιοτηλεοπτικός οργανισμός όσο και παραγωγός τηλεοπτικών προγραμμάτων, παρουσιάζοντας τόσο την τοπική περιοχή που καλύπτει όσο και τη δικτύωση σε εθνικό επίπεδο στις περιοχές ITV. Το Βρετανικό Ινστιτούτο Κινηματογράφου περιγράφει την Thames ότι «εξυπηρετεί την πρωτεύουσα και το δίκτυο με μια μακρόχρονη και εκτεταμένη σειρά προγραμμάτων, μερικά από τα οποία είτε συνεχίζονται είτε είναι καλά αναγνωρισμένα σήμερα». H Thames κάλυψε ένα μεγάλο φάσμα της εμπορικής δημόσιας υπηρεσίας τηλεόρασης, με μείγματα δράμας, κωμωδίας και υποθέσεων.

Μετά την απόκτηση της Thames από την FremantleMedia, συγχωνεύθηκε με άλλη εταιρεία της Fremantle, Talkback Productions, για να σχηματίσει μια νέα ανεξάρτητη παραγωγική εταιρεία Talkback Thames. Η Thames έπαψε να υπάρχει ως ξεχωριστή οντότητα καναλιού της Βρετανίας το 1992. Ωστόσο, την 1η Ιανουαρίου 2012, ανακάμπτει η μάρκα Thames και η Talkback Thames έχει πλέον χωριστεί σε τέσσερις διαφορετικές ετικέτες. Σε Boundless, Retort, Talkback και Thames εντός του νεοσύστατου βραχίονα παραγωγής της FremantleMedia της Βρετανίας.
Φασκωλόμυς

Ο Φασκωλόμυς (αγγλικά: Wombat) είναι μαρσιποφόρο φυτοφάγο ζώο που ζει στην Αυστραλία. Ο φασκωλόμυς έχει κοντά πόδια, μήκους περίπου 1 μέτρο και μικρή κοντόχοντρη ουρά. Υπάρχουν τρία είδη και όλα είναι μέλη της οικογένειας Βομβατόμορφα. Είναι ευπροσάρμοστα και βρίσκονται σε δασώδεις, ορεινές και θαμνώδεις περιοχές της νοτιοανατολικής Αυστραλίας, συμπεριλαμβανομένης της Τασμανίας, καθώς και σε ένα απομονωμένο κομμάτι γης περίπου 740 στρεμμάτων στο εθνικό πάρκο του δάσους Έπινγκ στο κεντρικό Κουίνσλαντ.
Διάσκεψη της Αβάνας

Η Διάσκεψη της Αβάνας (αγγλικά: Havana Conference) στις 22 Δεκεμβρίου του 1946 ήταν μια ιστορική συνάντηση των ηγέτων του οργανωμένου εγκλήματος των Ηνωμένων Πολιτειών στην Αβάνα της Κούβας. Η διάσκεψη φέρεται να διοργανώθηκε από τον Λάκι Λουτσιάνο και πραγματοποιήθηκε για να συζητηθούν σημαντικά θέματα, όπως οι κανόνες και τα επιχειρηματικά συμφερόντα. 

Την Διάσκεψη της Αβάνας παρακολούθησαν μαφιόζοι που εκπροσωπούσαν τις εγκληματικές οικογένειες της μαφίας απ' όλες τις Ηνωμένες Πολιτείες και πραγματοποιήθηκε κατά την διάρκεια μιας εβδομάδας από τις 22 Δεκεμβρίου του 1946 στο ξενοδοχείο Νασιονάλ. Θεωρείται ότι ήταν η πιο σημαντική διάσκεψη κορυφής από αυτήν της Διάσκεψης του Ατλάντικ Σίτι του 1929. Οι αποφάσεις που εληφθήσαν στην Αβάνα επηρεάσαν όλες τις εγκληματικές οικογένειες στις Ηνωμένες Πολιτείες κατά την διάρκεια των επόμενων δεκαετιών.
Αεροδρόμιο Σβιατοσίν

Το Αεροδρόμιο Σβιατοσίν (ουκρανικά: Аеродром "Святошин"), παλαιότερα γνωστό ως Σβιατόσινο, είναι βιομηχανικό αεροδρομίου στο Κίεβο της Ουκρανίας το οποίο βρίσκεται σε απόσταση 11 χλμ. βορειοδυτικά από το κέντρο της πόλης. Είναι ένα μέρος του εργοστασίου μαζικής παραγωγής Αντόνοφ που περιβάλλεται από τις γειτονιές Σβιατοσίν, Νίβκι και Μπιλίτσι.

Μερικές φορές το αεροδρόμιο φιλοξενεί τις εκδηλώσεις αεροπορίας του Κιέβου όπως εκθέσεις ή φεστιβάλ, οι οποίες θα ήταν διαφορετικά μη προσβάσιμες για το κοινό. Το κύριο μουσείο αεροπορίας της πόλης βρίσκεται κοντά στο Αεροδρόμιο Ζουλιάνι.
Ιωάννα Δίελα

Η Ιωάννα Δίελα (Αθήνα, 2 Ιουνίου 1990), είναι Ελληνίδα καλαθοσφαιρίστρια. Διαθέτοντας ύψος 180 εκατοστά, αγωνίζεται ως Σούτινγκ γκαρντ και Σμολ φόργουορντ στην ομάδα του Παναθηναϊκού.
Φεοφάνιγια

μικρογραφία|225x225εσ|Άποψη των κάτω λιμνών του πάρκου.Το Φεοφάνιγια (, επίσης ονομάζεται Θεοφάνεια) είναι πάρκο που βρίσκεται στην ιστορική γειτονιά σε μια οδό κοντά στα νότια προάστια του Κιέβου, την πρωτεύουσα της Ουκρανίας. Η γειτονιά βρίσκεται στο ραγιόν Χολοσκίβσκιι (επαρχία) που καταλαμβάνει τις γειτονιές της Χολοσίιβ, Τερέμκι, Πιροχίβ και Χοτίβ. Η συνολική έκταση του πάρκου είναι περίπου 15 τ.χλμ. Στο Φεοφάνιγια δημιουργήθηκε ο πρώτος σοβιετικός υπολογιστής MESM από την ομάδα Λεμπέντεφ.

Το πάρκο αναφέρεται για πρώτη φορά το 1471 με το όνομα Λαζορίβστσινα (Лазорівщина), το οποίο ανήκε σε έναν ιδιοκτήτη με το όνομα Χοντίκι. Το όνομα λέγεται ότι προέρχεται από ένα μοναχό με το όνομα Λάζαρος. Το 17ο αιώνα η περιοχή αναφερόταν ως Σαχράβστσινα (Шахравщина).

Το σύγχρονο όνομα Φεοφάνιγια χρονολογείται από το 1803, όταν ο Φεοφάν Σιγιάνοφ εγκαταστάθηκε στην περιοχή για φιλανθρωπικούς σκοπούς. Κατά τη δεκαετία του 1860, το Φεοφάνιγια ανήκε στη Μονή Αγίου Μιχαήλ στο κέντρο του Κιέβου. Τα κτίρια που κατασκευάστηκαν στην περιοχή κατασκευάστηκαν με βάση το ουκρανικό στυλ μπαρόκ, ωστόσο δεν κατάφερε να επιβιώσουν. Το 1919, η Φεοφανίγια μετατράπηκε σε Σοβιετικό κρατικό αγρόκτημα και αργότερα έγινε το κύριο παρατηρητήριο για το Ινστιτούτο Βοτανικής της Ουκρανικής Ακαδημίας Επιστημών.

Το 1972, η Φεοφάνιγια έγινε επίσημα πάρκο και από το 1992 αποτελεί κυβερνητικά ορισμένο πάρκο, το οποίο ανήκει στο ωδείο "Φεοφάνιγια" της Εθνικής Ακαδημίας Επιστημών της Ουκρανίας. Οι εργασίες για την ανασυγκρότηση της περιοχής το 2004, και με την ολοκλήρωση τους (προβλέπεται να γίνει το 2008) θα υπάρχει νέα αρχιτεκτονική τοπίου και άλλες προσθήκες.

Κοντά στο πάρκο βρίσκεται το Πάρκο του Αγίου Παντελεήμονα, το Ινστιτούτο Θεωρητικής Φυσικής Νικολάι Μπογκολιούμποφ, και το Κυβερνητικό Κλινικό Νοσοκομείο Φεοφάνιγια.
Νικολά Ρενιέ

Ο Νικολά Ρενιέ ("Nicolas Régnier" 1591–1667), αναφερόμενος επίσης ως Niccolò Renieri, Niccolo Renieri, Niccolò Renieri, Nicolaas Regnier, Nicolaas Renier, Nicolas Renier, Nicolas Renieri και σπανιότερα Nicolò Mabuseo, ήταν ζωγράφος από τη γαλλόφωνη περιοχή της Φλάνδρας, το Αινώ (Hainaut) καθώς και συλλέκτης έργων τέχνης, ο οποίος δραστηριοποιήθηκε στην Ιταλία κατά την περίοδο του μπαρόκ.
Αντιγόνη Χαιριστανίδου

Η Αντιγόνη Χαιριστανίδου, γεννημένη στις 3 Οκτωβρίου 1990 στη Βέροια, είναι Ελληνίδα καλαθοσφαιρίστρια. Διαθέτοντας ύψος 188 εκατοστά, αγωνίζεται ως Small Forward και Power Forward.
Unknown Woman

Το Unknown Woman (Άγνωστη Γυναίκα) είναι νοτιοκορεατική τηλεοπτική σειρά που προβλήθηκε από το τηλεοπτικό κανάλι KBS2 το 2017. Η σειρά μεταδιδόταν από το KBS2 από την Δευτέρα έως τη Παρασκευή από τις 7:50 μ. μ. έως τις 8:30 μ. μ. (Ώρα Κορέας).
Πιέρ Καρλέ ντε Σαμπλαίν ντε Μαριβώ

Ο Πιέρ Καρλέ ντε Σαμπλαίν ντε Μαριβώ (Pierre Carlet de Chamblain de Marivaux), πιο γνωστός ως Μαριβώ, (1688 -1763), ήταν δημοσιογράφος, μυθιστοριογράφος, αλλά πρωτίστως θεατρικός συγγραφέας της εποχής του Διαφωτισμού.

Θεωρείται ένας από τους σημαντικότερους Γάλλους θεατρικούς συγγραφείς του 18ου αιώνα, έχοντας γράψει πολυάριθμες κωμωδίες. Τα σημαντικότερα έργα του είναι "Ο θρίαμβος του έρωτα" (Le Triomphe de l'amour), το "Παιχνίδι του έρωτα και της τύχης ("Le Jeu de l'amour et du hasard) και "οι Ψευδείς εξομολογήσεις" (Les Fausses Confidences). Έχει επίσης δημοσιεύσει διάφορα δοκίμια και δύο σημαντικά αλλά ημιτελή μυθιστορήματα, "Η ζωή της Μαριάννας" (La Vie de Marianne) και "Ο νεόπλουτος χωριάτης" (Le Paysan parvenu).
Internet Explorer 11

Ο Internet Explorer 11 είναι η τελευταία έκδοση του προγράμματος περιήγησης διαδικτύου Internet Explorer. Διατέθηκε στα Windows 7 στις 7 Νοεμβρίου 2013, ενώ είναι προεγκατεστημένος στα Windows 8.1 και στα Windows 10. Από τις 12 Ιανουαρίου 2016 ο Internet Explorer 11 είναι η μόνη έκδοση του Internet Explorer που λαμβάνει ενημερώσεις και υποστηρίζεται στα Windows.
Βασιλική Τσιρογιάννη

Η Βασιλική Τσιρογιάννη είναι Ελληνίδα μοντέλο που στέφθηκε Σταρ Ελλάς 2012 και εκπροσώπησε την χώρα της στα καλλιστεία Μις Υφήλιος 2012.
Εθνικό Πάρκο Σέρρα ντα Καπιβάρα

To Εθνικό Πάρκο Σέρρα ντα Καπιβάρα (πορτογαλικά: "Parque Nacional Serra da Capivara") είναι εθνικό πάρκο στη Βορειοανατολική περιοχή της Βραζιλίας. Στην περιοχή βρίσκονται πολλά προϊστορικά έργα ζωγραφικής.
Εσθονικό Πρωτάθλημα Στίβου 1917

Το Εσθονικό Πρωτάθλημα Στίβου 1917 (εσθονικά: "1917. aasta Eesti meistrivõistlused kergejõustikus") ήταν η 1η διοργάνωση του Εσθονικoύ Πρωταθλήματος Στίβου που πραγματοποιήθηκε στο Τάλιν μεταξύ 23 και 24 Ιουνίου του 1917.

Στο πρώτο Εσθονικό Πρωτάθλημα Στίβου διεξήχθησαν 13 αγωνίσματα ανδρών και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα ρεκόρ πρωταθλήματος. Ο Αλεξάντερ Κλούμπεργκ κέρδισε πέντε τίτλους.

Η διοργάνωση πραγματοποιήθηκε στο Αυτόνομο Κυβερνείο της Εσθονίας και ήταν ανεπίσημη έως το 1919. Τα προηγούμενα χρόνια οι Εσθονοί αθλητές συμμετείχαν στο Πρωτάθλημα Στίβου της Ρωσικής Αυτοκρατορίας από το 1908 έως και τη διάλυσή του το 1916.

Την περίοδο αυτή στην Ευρώπη διοργανώθηκε για πρώτη φορά το εθνικό πρωτάθλημα της Ισπανίας.
Κυμαία Σίβυλλα

Η Κυμαία Σίβυλλα ήταν η ιέρεια που υπηρετούσε στο ιερό της Κύμης, αρχαίας ελληνικής αποικία στην Ιταλία. Υπάρχουν πολλές Σιβύλλες στον αρχαίο κόσμο. Λόγω της σημασίας της Κυμαίας Σιβύλλας στους θρύλους της αρχαίας Ρώμης και της εγγύτητας της Κύμης στην Ρώμη, έγινε η διασημότερη σίβυλλα στους Ρωμαίους.

Είναι μια από τις τεσσερις Σιβύλλες που ζωγράφισε ο Ραφαήλ στη Σάντα Μαρία ντέλα Πάτσε. Επίσης την ζωγράφισε ο Αντρέα ντελ Καστάνιο (ο πίνακας εκτίθεται στη Γκαλερί Ουφίτσι) και ο Μιχαήλ Άγγελος.

Η Κυμαία Σίβυλλα είναι γνωστή με διάφορα ονόματα, όπως η Ερωφίλη του Παυσανία (Παυσανίας, 10.12.8) και του Λακταντίου (Lactantius, 1.6.10). Είναι επίσης γνωστή ως Δείφωβη, Αμάλθεια, Δημοφίλη ή Ταραξάνδρα.
Βαντάνα Σίβα

Η Βαντάνα Σίβα (γεννημένη στις 5 Νοεμβρίου 1952) είναι Ινδή μελετήτρια, περιβαλλοντική ακτιβίστρια, αγωνίστρια υπέρ της υπεράσπισης τροφίμων και συγγραφέας της εναλλακτικής παγκοσμιοποίησης. Ζει στο Δελχί και έχει γράψει πάνω από 20 βιβλία.

Είναι ηγετικό μέλος και μέλος του διοικητικού συμβουλίου του Διεθνούς Φόρουμ για την Παγκοσμιοποίηση (μαζί με τους Τζέρι Μάντερ, Έντουαρντ Γκόλντσμιθ, Ραλφ Νάντερ, Τζέρεμι Ρίφκιν και άλλους) και σύμβολο του παγκόσμιου κινήματος αλληλεγγύης γνωστό ως κίνημα εναλλακτικής παγκοσμιοποίησης. Έχει υποστηρίξει τη σοφία πολλών παραδοσιακών πρακτικών, όπως προκύπτει από τη συνέντευξη της στο βιβλίο Vedic Ecology (από την Ranchor Prime) που βασίζεται στην Βεδική κληρονομιά της Ινδίας. Είναι μέλος της επιστημονικής επιτροπής του Fundacion IDEAS, της ομάδας προβληματισμού (think tank) του Σοσιαλιστικού Κόμματος της Ισπανίας. Είναι μέλος του Διεθνούς Οργανισμού για μια Συμμετοχική Κοινωνία. Έλαβε το Βραβείο Ορθής Διαβίωσης το 1993, γνωστό και ως "Εναλλακτικό Βραβείο Νόμπελ".
Αμπί Ιστάντα

Η Αμπί Ιστάντα («στάσιμο νερό») είναι ενδορρεϊκή αλμυρή λίμνη στην επαρχία Νάβα της περιφέρειας Γκαζνί στο Αφγανιστάν. Βρίσκεται σε μία κατάπτωση που δημιουργείται από το σύστημα του Ρήγματος Τσάμαν στις νότιες πλαγιές της οροσειράς Χίντου Κους, 125 χιλιόμετρα νοτιοδυτικά του Γκαζνί.

Σύμφωνα με πρόσφατες μετρήσεις η έκταση της λίμνης είναι 130 τετραγωνικά χιλιόμετρα, αν και αποξηραίνεται περιοδικά. Είναι αρκετά ρηχή και δεν ξεπερνά τα 3,7 μέτρα σε βάθος. Υπάρχουν δύο μικρά νησάκια κοντά στις νότιες όχθες της λίμνης, το Λόγια γκουντάι (2,500 m2) και το Κούτσνεϊ γκουντάι (500 m2). Το νερό διαθέτει μεγάλες ποσότητες αλκαλικών αλάτων με αποτέλεσμα τη μαζική θανάτωση ψαριών που προέρχονται από τον ποταμό Γκαζνί.

Οι κύριες εισροές στη λίμνη προέρχονται από τους ποταμούς Γκαζνί, Σαρντέχ και Ναχάρα, οι οποίοι εκβάλουν στη λίμνη από τη βορειοανατολική πλευρά. Η λεκάνη απορροής της λίμνης καλύπτει 17.252 τετραγωνικά χιλιόμετρα και σε αυτήν κατοικούσαν περίπου 1,8 εκατομμύρια άνθρωποι το 2003. Τρεις υπερυψωμένες παραλίες, οι οποίες κάποτε αποτελούσαν μέρος του βυθού της βρίσκονται σε υψόμετρο 2–3 m, 6–7 m και 9–10 m πάνω από την επιφάνεια της λίμνης. Σε περιόδους παλίρροιας η λίμνη ξεχειλίζει στον ποταμό Λόρα, παραπόταμο του Αργκιστάν, μέσω δύο καναλιών στη νότια πλευρά της λίμνης, το Ακάσι Μαντέχ και το Σέκβα Μαντέχ. Έχει προταθεί η κατασκευή υπόγειας διασύνδεσης της λίμνης και του ποταμού Λόρα.

Ιστορικά η περιοχή γύρω από τη λίμνη ήταν ακατοίκητη, αν και νομάδες από την περιοχή Κανταχάρ επισκεπτόταν την περιοχή το καλοκαίρι. Πρόσφατα οι Ταρακάι κατοίκησαν κοντά στη λίμνη: το 2003 υπήρχαν οκτώ χωριά σε ακτίνα 10 χιλιομέτρων με συνολικό πληθυσμό 5.000 κατοίκων. Στις οικονομικές δραστηριότητες γύρω από τη λίμνη περιλαμβάνονται το κυνήγι, και η ξυλεία.

Οι υδροβιότοποι γύρω από τη λίμνη Αμπί Ιστάντα συγκεντρώνουν πληθώρα μεταναστευτικών πτηνών, με πάνω από 120 είδη να έχουν καταγραφεί. Ο Μπαμπούρ κατέγραψε τεράστια σμήνη μεγάλων φλαμίνγκο στη λίμνη. Ο πληθυσμός τους τα τελευταία χρόνια κυμαίνεται από 0 έως 9.000. Οι υδροβιότοποι ήταν κάποτε σημαντικό σημείο στάσης για τον κυρίως μεταναστευτικό πληθυσμό των πελαργών της Σιβηρίας, αλλά δεν εμφανίστηκαν ποτέ ξανά από το 1986. Το 1974, η αφγανική κυβέρνηση δημιούργησε προστατευμένη περιοχή για υδρόβια πτηνά και φλαμίνγκο γύρω από τη λίμνη, προκαλώντας σημαντική μετακίνηση πληθυσμών που διέμεναν στην περιοχή. Οι απόπειρες προστασίας σταμάτησαν με τη σοβιετική εισβολή το 1979 και δεν επανεκκινήθηκαν ποτέ ξανά έκτοτε.
Εσθονικό Πρωτάθλημα Στίβου 1918

Το Εσθονικό Πρωτάθλημα Στίβου 1918 (εσθονικά: "1918. aasta Eesti meistrivõistlused kergejõustikus") ήταν η 2η διοργάνωση του Εσθονικoύ Πρωταθλήματος Στίβου που πραγματοποιήθηκε στο Τάλιν μεταξύ 3 και 5 Αυγούστου του 1918.

Στο πρωτάθλημα διεξήχθησαν 16 αγωνίσματα ανδρών. Στο πρόγραμμα του πρωταθλήματος 3 νέα αγωνίσματα προστέθηκαν, τα 200 μέτρα, τα 800 μέτρα και τα 10,000 μέτρα. Ο Αλεξάντερ Κλούμπεργκ κέρδισε έξι τίτλους.

Στη διοργάνωση καταρρίφθηκαν 6 ρεκόρ πρωταθλήματος από τους Άρνολντ Βέις στα 1500 μέτρα, Γιούρι Λόσμαν στα 5000 μέτρα, Αλεξάντερ Κλούμπεργκ στο άλμα εις μήκος και στο άλμα εις τριπλούν, Χάραλντ Τάμμερ στη σφαιροβολία και Έρβιν Πρέισμαν στη σφυροβολία.

Η διοργάνωση πραγματοποιήθηκε στην ανεξάρτητη Εσθονία και ήταν ανεπίσημη έως το 1919. Στον πίνακα των μεταλλίων την πρώτη θέση κατέκτησε η Κάλεβ Τάλιν.
Βαλεντίνος Τζέκας

Ο Βαλεντίνος Τζέκας (γεν. Λάρισα 1997) είναι Έλληνας προγραμματιστής και επιχειρηματίας, ο οποίος δραστηριοποιήθηκε στην ανάπτυξη εφαρμογών κοινωνικών δικτύων και πλέον στον τομέα της ηλεκτρονικής δημοσιογραφίας και Big Data. Την περίοδο κατά την οποία σπούδαζε ως πρωτοετής φοιτητής στο Τμήμα Εφαρμοσμένης Πληροφορικής του πανεπιστημίου Μακεδονίας, ανέπτυξε την πρώτη του εμπορική εφαρμογή με την επωνυμία "Near" -"Κοντά", για περιβάλλον Android- η οποία χρησιμοποιούνταν για τον εντοπισμό σε χάρτη μεταξύ φίλων, οικείων προσώπων αλλά και αγνώστων σε κοντινές αποστάσεις, και μετέπειτα εξαγοράστηκε τον Μάιο του 2016 από αμερικανική εταιρεία. 

Έως το 2018 η πλέον πρόσφατη δραστηριοποίηση του ήταν η ανάπτυξη διαδικτυακής πλατφόρμας με την ονομασία "FightHoax" -"καταπολέμηση εξαπάτησης" σε ελεύθερη απόδοση- η οποία χρησιμοποιείται για την ανάλυση ειδησεογραφικών κειμένων και πηγών με σκοπό τον εντοπισμό ψευδών ειδήσεων, και παράλληλα προτείνει και συμπληρωματικά άρθρα προς διασταύρωση της είδησης, στα οποία συμπεριλαμβάνονται και άρθρα με αντίθετες τοποθετήσεις. Έως τον Νοέμβριο του 2018 η πλατφόρμα ήταν διαθέσιμη σε πιλοτικό στάδιο στην αγγλική γλώσσα μόνο. 

Η πλατφόρμα παρουσιάστηκε στις εγκαταστάσεις του Ευρωκοινοβουλίου στην Αθήνα κατά την διάρκεια συνέλευσης εργασίας σχετικά με την αντιμετώπιση των ψευδών ειδήσεων αλλά και επίσης στις εγκαταστάσεις του Ευρωκοινοβούλιου στις Βρυξέλλες.Ερωτώμενος σχετικά με την οικονομική κρίση στην Ελλάδα και πόσο εύκολα είναι κάποιος να ξεκινήσει την δική του επιχείρηση, επεσήμανε πως πέρα από την πολύ υψηλή φορολογία και γραφειοκρατία, το σημαντικότερο πρόβλημα είναι η επικρατούσα νοοτροπία και πως χρειάζεται αλλαγή της, έτσι ώστε η κρίση να χρησιμοποιηθεί ως ευκαιρία για να δημιουργηθεί κάτι νέο και εποικοδομητικό για όλους.
Μπερνάρ Λε Μποβιέ ντε Φοντενέλ

Ο Μπερνάρ Λε Μποβιέ ντε Φοντενέλ (Bernard Le Bovier de Fontenelle,1657 - 1757), ήταν Γάλλος φιλόσοφος, συγγραφέας και Ακαδημαϊκός και διακρίθηκε ιδιαίτερα για την εκλαϊκευμένη προσέγγιση επιστημονικών θεμάτων κατά την εποχή του Διαφωτισμού.
Παναγιώτα Τσαμπούρη

Η Παναγιώτα Τσαμπούρη, γεννημένη στις 8 Απριλίου 1981 στο Βόλο, είναι Ελληνίδα καλαθοσφαιρίστρια. Διαθέτοντας ύψος 168 εκατοστά, αγωνίζεται ως Point Guard και Shooting Guard.